primele ninsori 


C ziuă şi pe lume 
ninge şi între frigul 
de afară şi sîngele 
din mine aromitor de 
cald c-o înţelegere 
tacită 


copii privesc prin fruntea 
mea stergindu-i florile de 
gheaţa sînt fascinati de- 
ntinderile albe amurgu- 
albastru li se va părea 
somnul cu arbori şi piraie 
dantelate venind pînă în 
dreptul lor şi căutîndu-i 
fără să-i atingă 


un coridor se naşte între 
fruntea mea 

şi-aceşti copii 

pe dinăuntru 


un loc melodios la fel cu golul 


mărit 


dintre vitraliu 
şi sfinţii colorați pe el 


mi-c capul plin în scara asta de 
copii 

mă clatin doar puţin şi îi aud 
cu clinchet cristalin cum sună-n 
mine 

şi restul trupului mi-adoarme 

în umbra existenţei lor fragile 
cînd primele ninsori îi cheamă 
şi stelele încep să li se uite fix 
în ochi 

